63. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 509 της 24 Αυγ./8 Σεπτ. 1967 (ΦΕΚ Α΄ 157) Περί επεκτάσεως των διατάξεων του Α.Ν. 4/1967, ως ετροποποιήθη, συνεπληρώθη και εκωδικοποιήθη δια των Α.Ν. 19/1967 και 65/1967 και εις τα Νομικά πρόσωπα Ιδιωτικού Δικαίου, α)ΚΤΕΛ της Χώρας και β)Ο.Α.Σ.Θ. Έχοντες υπ’ όψιν: 1)Τας διατάξεις του άρθρ. 2, παρ. 3 του Α.Ν. 4/1967 «περί αποκαταστάσεως ευρυθμίας εις την λειτουργίαν των Δημοσίων Υπηρεσιών και Νομικών προσώπων Δημοσίου Δικαίου, Οργανισμών κλπ.», ως αντικατεστάθη δια του άρθρ. 1, παρ. 4 του Α.Ν. 19/1967 «περί τροποποιήσεως, συμπληρώσεως κλπ. του Α.Ν. υπ’ αριθ. 4/1967» και του άρθρ. 2, παρ. 5 του Α.Ν. 65/1967 «περί τροποποιήσεως, συμπληρώσεως και κωδικοποιήσεως εις ενιαίον κείμενον των διατάξεων των Α.Ν. 4/1967 και 19/1967 «περί αποκαταστάσεως ευρυθμίας εις την λειτουργίαν των Δημοσίων υπηρεσιών, Ν.Π.Δ.Δ. κλπ». 2)Την υπ’ αριθ. 400/1967 γνωμοδότησιν του Συμβουλίου Επικρατείας, προτάσει των Ημετέρων Υπουργών Συντονισμού και Συγκοινωνιών, απεφασίσαμεν και διατάσσομεν: Άρθρον μόνον.-Αι διατάξεις του Α.Ν. 4/1967, ως ετροποποιήθη και συνεπληρώθη και εκωδικοποιήθη δια των Α.Ν. 19/1967 και 65/1967, επεκτείνονται και επί των νομικών προσώπων Ιδιωτικού Δικαίου α)Κοινών Ταμείων Εισπράξεων Λεωφορείων της Χώρας (ΚΤΕΛ) και β)Οργανισμού Αστικών Συγκοινωνιών Θεσσαλονίκης (ΟΑΣΘ). Εις τον αυτόν επί των Συγκοινωνιών Υπουργόν, ανατίθεμεν την δημοσίευσιν και εκτέλεσιν του παρόντος. Αι επεκτεινόμεναι διατάξεις παρατίθενται εν τόμ. 2Α σελ. 452,01 επ. 